Harry Caray

Harry Caray (synt. Harry Christopher Carabina 1. maaliskuuta 1914 St. Louis, Missouri – 18. helmikuuta 1998 Rancho Mirage, Kalifornia) oli yhdysvaltalainen urheiluselostaja, joka muistetaan erityisesti baseball-selostuksistaan.http://www.infoplease.com/ipa/A0748265.html

Elämä

Caray syntyi italialaiselle isälle Harry Christopher Carabinalle ja romanialaiselle äidille Daisy Argint St. Louisissa. Hänen äitinsä kuoli keuhkokuumeen aiheuttamiin komplikaatioihin, eikä Caraylla ollut paljoa muistikuvia isästään, joka lähti taistelemaan ensimmäisessä maailmansodassa. Ennen uraansa radiossa Caray pelasi baseballia puoliammattilaisena.http://www.radiohof.org/sportscasters/harrycaray.html  Hänen sanottiin olevan olevan lahjakas baseball-pelaaja. Caray yritti myös värväytyä asevoimiin, mutta hänet evättiin huonon näkönsä vuoksi. Koska hän ei pystynyt etenemään ammatikseen baseballin puolella, hän myi sen sijaan kuntosalilaitteita. Työskenneltyään aluksi pienillä asemilla hän siirtyi St. Louisiin KMOX:lle, jolla hän toimi St. Louis Cardinalsien otteluiden selostajana 1945–1969. Riitaannuttuaan joukkueen omistajan kanssa Carey siirtyi Oaklandin kautta Chicagoon vuonna 1970, jossa hän selosti Chicago White Soxien ottelut seuraavan runsaan kymmenen vuoden ajan. Vuonna 1982 Carey siirtyi selostamaan Chicago Cubsien otteluita.

Harry Carey kuoli helmikuussa 1998. Huhtikuussa 1999 häntä esittävä patsas pystytettiin Chicago Cubsien kotistadionin edustalle.http://www.baseballvoices.com/html/harry_caray.html 

Harry Caray nimettiin Radio Hall of Fameen vuonna 1989.

 Lähteet 

Luokka:Radio Hall of Fame
Luokka:Yhdysvaltalaiset radiotoimittajat
Luokka:Yhdysvaltalaiset urheiluselostajat
Luokka:Vuonna 1914 syntyneet
Luokka:Vuonna 1998 kuolleet